Die Malutis is 'n bergreeks geleë in Lesotho en hoofsaaklik die sentrale deel van Suider-Afrika. Die Malutiberge vorm 'n deel van die uitgestrekte Drakensbergreeks wat vir etlike honderde kilometer oor Suid-Afrika strek. Die reeks bestaan uit 'n hoë basalt plato, met 'n koel alpynse klimaat. Die hoogste punt, 3482 m hoog Thabana Ntlenyana, word in die noordoostelike hoek van die reeks aangetref. Dit is die hoogste bergpiek in Suider-Afrika, en die hoogste in Afrika suid van Kilimanjaro. Die 3291 m hoë Namahadipiek, die hoogste piek in die Vrystaat, is ook deel van die Malutireeks. Sneeu en ryp kom selfs in die somer voor op die hoogste pieke. Thabana Ntlenyana (mountain, Lesotho) – Britannica Online Lys van bergpieke in Suid-Afrika